OzLabs/hebrew-wiki-articles huggingface dataset:
Outfest

Outfest הוא פסטיבל קולנוע לסרטים להט"ביים שמתקיים בלוס אנג'לס, קליפורניה. הפסטיבל נוסד בשנת 1982 בשם "פסטיבל מידע וכנס הומו-לסבי" (Gay and Lesbian Media Festival and Conference); בשנת 1994 שונה שמו ל-Outfest. Outfest הוא הארגון המוביל בעל המשימה המוצהרת של קידום שוויון על ידי יצירה, שיתוף והצגת תכנים להט"בים על המסך.

==תוכניות==
* [http://www.outfest.org/fest2013/ Outfest Los Angeles LGBT Film Festival] – אחד-עשר ימים של סרטים, ועידות ומסיבות.
* [https://web.archive.org/web/20141231235831/http://www.outfest.org/fusion2013/ Outfest Fusion LGBT People of Color Film Festival] – דגש על הרבגונויות של הקהילה הגאה.
* [http://www.outfest.org/about-the-legacy-project/ Outfest UCLA LegacyProject] – התוכנית היחידה בעולם המוקדשת לשימור סרטי להט"ב לטובת הדורות הבאים.
* [http://www.outfest.org/outfest-forward/ Outfest Forward] – טיפוח הדור הבא של אמנים ויוצרי קולנוע באמצעות חינוך וחניכה.

==יוזמות==
;צעירים
פסטיבל Outfest תומך בצעירים באמצעות חינוך, הדרכה וגישה לתכנים להט"ביים משמעותיים.
* חברות חינם לצעירים עד גיל 21.
* שיתוף פעולה בין היוצרים הצעירים של Outfest לבין חברת ההפקות LifeWorks.
* מועצת "מנהיגים מתעוררים".

;בוגרים
תוכנית הבוגרים של Outfest מחויבת לתמיכה ולהמשך הצמיחה של יוצרי הסרטים של הפסטיבל.

==פרסים==
מדי שנה, פסטיבל Outfest מעניק פרסי Outie ב-16 קטגוריות שונות. הפרסים מוענקים מטעם חבר שופטים, קהל הצופים בפסטיבל, וכן ועדות מיוחדות מטעם הפסטיבל.

חבר השופטים מעניק פרסים בקטגוריות הבאות:
* סרט עלילתי אמריקאי באורך מלא הטוב ביותר
* התסריט הטוב ביותר
* השחקן הטוב ביותר בסרט עלילתי
* השחקנית הטובה ביותר בסרט עלילתי
* סרט בינלאומי באורך מלא הטוב ביותר
* סרט תיעודי באורך מלא הטוב ביותר

קהל הצופים בפסטיבל מעניק פרסים בקטגוריות הבאות:
* סרט עלילתי ראשון באורך מלא הטוב ביותר
* סרט עלילתי באורך מלא הטוב ביותר
* סרט לסבי עלילתי באורך מלא הטוב ביותר
* סרט תיעודי באורך מלא הטוב ביותר
* סרט עלילתי קצר הטוב ביותר
* סרט תיעודי קצר הטוב ביותר
* הפסקול הטוב ביותר 

ועדות הפסטיבל מעניקות פרסים בקטגוריות הבאות:
* פריצת דרך יוצאת דופן של אמן
* הישג אמנותי יוצא דופן
* פרס Freedom

==סרטים ישראליים==
רשימה חלקית של סרטים ישראליים אשר הוקרנו בפסטיבל Outfest:
* 2003 - מלחמה אחרת (עלילתי, סרט קצר, סרט סטודנטים)
* 2004 - את שאהבה נפשי (תיעודי, אורך מלא)
* 2005 - ילדים טובים (עלילתי, אורך מלא, עצמאי)
* 2008 - ירושלים גאה להציג (תיעודי, אורך מלא)
* 2009 - הזמן הוורוד (תיעודי, אורך מלא)
* 2011 - ג'ו + בל (עלילתי, אורך מלא, עצמאי)

==קישורים חיצוניים==

* 

==הערות שוליים==

קטגוריה:להט"ב בקליפורניה
קטגוריה:פסטיבלי קולנוע להט"בים
קטגוריה:דרום קליפורניה: קולנוע
עיצור שיני, חוכך, מסודק

עיצור שיני חוכך מסודק הוא צליל עיצורי קיים במעט שפות מדוברות. סימן ה־IPA לעיצור הוא /θʼ/. עיצור זה היה קיים בפרוטו-שמית והיה אחד הצלילים של האות צד"י. ניתן היה לשמוע אותו בפרוטו-שמית במילים צְבִי, צוֹר, צִפּוֹרֶן, צֵל, צָלַע, צָמֵא, עצום, וצָהֳרַיִם. בלשנים מאמנים שזהו צלילה הישן של האות הערבית ظ בתקופה עתיקה ביותר, זמן רב לפני הערבית הקלאסית (ערבית של הקוראן).

==ראו גם==

קטגוריה:עיצורים
הנס גדה

הנס גדה (בגרמנית Hans Gaede; 19 בפברואר 1852 – 16 בספטמבר 1916) היה גנרל גרמני שפיקד על קורפוס ואחר כך על פלגת ארמייה בחזית המערבית.

==ביוגרפיה==
===תחילת הקריירה===
גדה נולד ב-19 בפברואר 1852 לאביו אלכסנדר ולאשתו אליזבת אמילי לבית פרנקה, בקולברג שהשתייכה לממלכת פרוסיה. ב-1870 התגייס לצבא הגרמני הקיסרי ולחם בשורותיו במלחמת פרוסיה צרפת, וקיבל על כך את צלב הברזל. לאחר מכן מילא בצבא תפקידי פיקוד ומטה, בשנת 1900 מונה למפקד החטיבה ה-84, ובשנת 1904 מונה למפקד הדיוויזיה ה-33.

===מלחמת העולם הראשונה ואחריתו===
עם פרוץ מלחמת העולם הראשונה היה גדה סגן מפקד הקורפוס ה-14 (באדן) שהיה חלק מהארמייה השביעית ולחם בחזית המערבית. ונטל חלק בקרב מילוז, ולאחר מכן השתתף בקרב לורן שבה נבלמה המתקפה הצרפתית, תוך שימוש בטקטיקת נסיגה ומשיכת הכוחות התוקפים לעמדות הגנה מוכנות מראש. ב-19 בספטמבר 1914 מונה גדה למפקד פלגת הארמייה B - גדה שתפסה את מקום הארמייה השביעית שעברה להילחם בצפון. על הצלחתו בקרבות קיבל גדה ב-25 באוגוסט 1915 את העיטור פור לה מריט. 

ב-3 בספטמבר 1916 פרש גדה מתפקידו עקב מחלה קשה, וב-16 בספטמבר 1916 מת בפרייבורג, בן 64.

==ראו גם==
* הקיסרות הגרמנית במלחמת העולם הראשונה

==קישורים חיצוניים==

* [http://home.comcast.net/~jcviser/aok/gaede.htm Hans Gaede na stranici Prussian Machine] באנגלית
* [http://www.deutsche-kriegsgeschichte.de/gaede.html Hans Gaede na stranici Deutschland14-18.de] בגרמנית

קטגוריה:גנרלים בצבא הקיסרות הגרמנית
קטגוריה:החזית המערבית במלחמת העולם הראשונה: אישים
קטגוריה:אנשי צבא גרמנים במלחמת העולם הראשונה
קטגוריה:מעוטרי פור לה מריט
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:מעוטרי צלב הברזל
קטגוריה:גרמנים שנולדו ב-1852
קטגוריה:גרמנים שנפטרו ב-1916
אוטו פון לאוונשטיין

אוטו ארנסט אוגוסט אנטון הרמן פון לאוּונשטיין (בגרמנית: Otto Ernst August Anton Hermann von Lauenstein; 1 בפברואר 1857 – 16 בספטמבר 1916) היה גנרל גרמני שפיקד על קורפוס ואחר כך על פלגת ארמייה בחזית המזרחית.

==ביוגרפיה==
===תחילת הקריירה===
פון לאוונשטיין נולד בלינבורג שהשתייכה לממלכת פרוסיה לאוטו פון לאוונשטיין, פוליטיקאי. ב-1875 התגייס לצבא הגרמני הקיסרי ומילא בו תפקידי פיקוד ומטה. בשנת 1910 מונה למפקד החטיבה ה-38, ובשנת 1912 מונה למפקד הדיוויזיה ה-14.

===מלחמת העולם הראשונה ואחריתו===
עם פרוץ מלחמת העולם הראשונה היה פון לאוונשטיין ראש מטה הארמייה השנייה שכבשה את לייז' והמבצרים שסביבה עד ה-16 באוגוסט, וניצחה את הצרפתים בקרבות שרלרואה וסן-קנטן, אולם לבסוף הוכתה בקרב על המארן, ונאלצה לסגת אל מעבר לנהר האן. ב-24 בדצמבר מונה פון לאוונשטיין למפקד קורפוס המילואים ה-39 בחזית המזרחית כחלק מהארמייה העשירית, ונטל חלק בקרב השני על האגמים המזוריים. באפריל 1915 מונה פון לאוונשטיין למפקד פלגת הארמייה לאוונשטיין שכללה את קורפוס המילואים ה-39, קורפוס הפרשים ה-1, וכוח מאולתר בפיקודו של פריץ מקסימיליאן פון פפריץ. פלגת הארמייה השתתפה במתקפת גורליצה-טרנוב באגף הצפוני, וסייעה בכיבוש קורלנד. 

ב-7 ביולי 1916 פרש פון לאוונשטיין מתפקידו עקב מחלה קשה, וחודש לאחר מכן מת בדיסלדורף, והוא בן 59.

==ראו גם==
* הקיסרות הגרמנית במלחמת העולם הראשונה

==קישורים חיצוניים==
* [http://home.comcast.net/~jcviser/aok/gaede.htm Hans Gaede na stranici Prussian Machine] 
* [http://www.deutsche-kriegsgeschichte.de/gaede.html Hans Gaede na stranici Deutschland14-18.de] 

קטגוריה:גנרלים בצבא הקיסרות הגרמנית
קטגוריה:החזית המזרחית במלחמת העולם הראשונה
קטגוריה:אנשי צבא גרמנים במלחמת העולם הראשונה
קטגוריה:מפקדי גייסות בצבא הקיסרות הגרמנית במלחמת העולם הראשונה
קטגוריה:מפקדי ארמיות בצבא הקיסרות הגרמנית במלחמת העולם הראשונה
קטגוריה:גרמנים שנולדו ב-1850
קטגוריה:גרמנים שנפטרו ב-1916
ישראלים עצבניים אחד אחד

ישראלים עצבניים אחד אחד הוא מיקסטייפ<ref></ref> בסוגת היפ הופ. המיקסטייפ הוקלט באולפן מאולתר שנבנה בחלק האחורי של חנות הבגדים "Mad man" בתחנה המרכזית של תל אביב. המיקסטייפ הופק על ידי צ'ולו (אריה אביטן), שגם השתתף במיקסטייפ כזמר ב-4 שירים. אומנים נוספים שהשתתפו במיקסטייפ הם סאבלימינל (קובי שמעוני), שהיה אז בן 18 בלבד, קוטג' (הראפר אדם בכור), ג'רמי קול חבש, סילברדון ואמ.סי סוניק.

המיקסטייפ יצא בהוצאה עצמית ונמכר בחנות עצמה.

==רשימת רצועות==
{| class="wikitable sortable"
|-
! !! שם השיר !! מבצע !! מילים !! לחן !! אורך
|-
| 1 || לא מפסיקים || ת.א.ק.ט || סאבלימינל|| סאבלימינל || 03:53
|-
| 2 || כסף || קוטג' / צ'ולו|| קוטג' / צ'ולו || קוטג' / צ'ולו || 03:35
|-
| 3 || מתפלל || סאבלימינל || סאבלימינל || אדי סומרנג || 05:17
|-
| 4 || לא לבד || צ'ולו / סאבלימינל || צ'ולו / אדי סומרנג / סאבלימינל || צ'ולו || 03:31
|-
| 5 || צ'גרנו (רגאיי מיקס) || ג'רמי קול חבש || ג'רמי קול חבש / סלומון מארשה || ג'רמי קול חבש / אדי סומרנג / צ'ולו || 03:17
|-
| 6 || אוריגינל ראסטה || אם.סי סוניק || אם.סי סוניק || אם.סי סוניק || 02:25
|-
| 7 || See the way clear || סילברדון / צ'ולו || סילברדון / צ'ולו || סילברדון / צ'ולו || 03:31
|-
| 8 || צ'גרנו (היפ הופ מיקס) || ג'רמי קול חבש || ג'רמי קול חבש / סלומון מארשה || ג'רמי קול חבש / אדי סומרנג / צ'ולו || 04:07
|-
| 9 || האור || סאבלימינל || סאבלימינל || סאבלימינל || 00:16
|-
| 10 || HipHop Soldier || ת.א.ק.ט || ת.א.ק.ט || ת.א.ק.ט || 06:24
|-
| 11 || Rule cool || צ'ולו || צ'ולו || צ'ולו || 03:41
|-
| 12 || ילד החולות || ג'רמי קול חבש || ג'רמי קול חבש / צ'ולו || ג'רמי קול חבש / צ'ולו || 01:26
|}

==קישורים חיצוניים==

* [https://mainstreet-il.bandcamp.com/album/1-1 ישראלים עצבניים אחד אחד], באתר בנדקמפ

==הערות שוליים==

קטגוריה:מיקסטייפים מ-1998
קטגוריה:מיקסטייפים בעברית
קטגוריה:אלבומי תאקט
טבע וארץ

שער טבע וארץ, 1964
טבע וארץ היה כתב עת לטבע ולידיעת הארץ, שראה אור בשנים 1959–1994 ושימש רוב שנותיו כביטאון החברה להגנת הטבע.

הופעתו החלה בינואר 1959 כמיזוג תוכניהם של "השדה לנוער" ושל "הטבע והארץ" שקדמו לו בהוצאת "ספריית השדה" של המרכז החקלאי. "טבע וארץ" עסק במכלול נושאים מתחום מדעי הטבע, החקלאות וידיעת הארץ. הפקתו נעשתה בתחילה בשיתוף המרכז לתרבות ולחינוך ותנועת החוגים לידיעת הארץ של הסתדרות העובדים הכללית והאגף לחינוך חקלאי במשרד החינוך. עורכו הראשון היה נחמן תרדיון, וחברי המערכת הראשונים היו שמואל אביצור, אהרן שולוב, אליעזר שמאלי וחיים בן-עמרם.

בדצמבר 1966 נעשה כתב-העת ל"במת החברה להגנת הטבע ורשות שמורות הטבע". חברי החברה להגנת הטבע היו מנויים על "טבע וארץ", שהופק כדו-ירחון, כנגד דמי החברוּת השנתיים. המערכת הורחבה, נוספו לה עזריה אלון, אורי דביר, אמוץ זהבי, אברהם יפה, אדיר שפירא ואפרים תלמי. ב-1968 התמנה מיכה לבנה לעורך. בשנת 1972 יצא "טבע וארץ" מחזקת "הוצאת השדה" של המרכז החקלאי והופק על ידי החברה להגנת הטבע כביטאונהּ. עורכיו הבאים היו אברהם ארבל, יעקב שורר, בני גבירצמן ויעקב חיימוביץ. מ-1985 ועד לסגירתו ב-1994 היה ספי בן-יוסף עורך "טבע וארץ". ב-1994 אוחדו "טבע וארץ" ו"ארץ היעל" לכתב-עת אחד – "ארץ וטבע".

המאמרים ב"טבע וארץ" עסקו במגוון הרחב ביותר של נושאי ידיעת הארץ. התחומים העיקריים היו אלה של החי והצומח ושל בתי גידולם. הודגשו נושאי שמירת הטבע, אקולוגיה ואיכות הסביבה. בצד אלה הוקדש מקום נרחב לתולדות הארץ – לתיאורים של חפירות ארכאולוגיות ואתרים היסטוריים למיניהם וכן לתגליות חדשות בגאוגרפיה היסטורית. גליונות "טבע וארץ" הכילו עלוני מידע של פעילויות החברה להגנת הטבע ומדורים שהוקדשו לסקירת ספרים חדשים בנושאי ארץ-ישראל, למסלולי טיולים, ל"טבע בעיני המצלמה" ולחדשות הטבע בארץ ובעולם.

הכותבים, שנענו ברצון לשתף את הציבור בתגליותיהם ובידע שצברו, נמנו עם אנשי האקדמיה – שמואל אביצור, אלישע אפרת, אבינועם דנין, אבי שמידע, לב פישלזון, יורם יום-טוב, יוסי לשם, מיכאל קוסטא, אהוד נצר, זאב משל, דוד אוסישקין, רם גופנא, גדעון פרסטר, רפי פרוינד, עקיבא פלכסר, עמנואל מזור, צבי רון, דב ניר ורבים אחרים. מהם שכתבו ל"טבע וארץ" עוד בראשית דרכם במדע. חלק מהכותבים היו אנשי שטח מובהקים, בהם זאב וילנאי, עזריה אלון, צבי אילן, מנשה הראל, יהודה זיו, עוזי פז, גיורא אילני, מיכה לבנה ויגאל סלע.

== הערות שוליים ==

קטגוריה:ישראל: כתבי עת למדע פופולרי
קטגוריה:החברה להגנת הטבע
עיצור מכתשי, מחוכך שורק, מסודק

עיצור מכתשי, מחוכך שורק, מסודק הוא צליל עיצורי הקיים במספר שפות מדוברות. סימן ה־IPA לעיצור הוא /'t͡s/. עיצור זה קיים באמהרית ובשפות הקווקזיות הצפון-מערביות (כמו צ'רקסית).

==התרחשות==
{| class=wikitable style=text-align:center;
! שפה !! מילה !! IPA !! משמעות
|-
| ארמנית 
| ծառ
| [t͡sʼɑr] 
| 'עץ' 
|-
| צ'רקסית 
| цӏэ
| 
| 'שם' 
|}

==ראו גם==

קטגוריה:עיצורים
אלפרד קראוס

אלפרד קראוס (בגרמנית: Alfred Krauß; 25 באפריל 1862, זאדאר, האימפריה האוסטרית – 29 בספטמבר 1938, באד גויזרן, הרפובליקה האוסטרית הראשונה), היה גנרל אוסטרו-הונגרי, שפיקד על דיוויזיה, על קורפוסים ועל ארמייה במלחמת העולם הראשונה.

==ביוגרפיה==
===קריירה מוקדמת===
אלפרד קראוס נולד ב-29 בספטמבר 1862 לאביו דוקטור פרנץ קראוס שהיה רופא בצבא האוסטרו-הונגרי ולאשתו מריה רוזליה, בזאדאר שהשתייכה לאימפריה האוסטרית. ב-1881 התגייס קראוס לצבא האוסטרו-הונגרי ומילא בו תפקידי פיקוד ומטה. ב-1910 מונה למפקד האקדמיה הצבאית בווינה, וב-1913 הועלה לדרגת פלדמרשל-לוטננט.

===מלחמת העולם הראשונה===
בפרוץ מלחמת העולם הראשונה מונה קראוס למפקד הדיוויזיה ה-29 שלחמה במערכה על סרביה, ובספטמבר 1914 מונה למפקד קורפוס מאולתר שפעל תחת הארמייה החמישית בפיקוד ליבוריוס פון פרנק, וב-6 בספטמבר בלם מתקפה סרבית על הכוחות האוסטרו-הונגרים. ב-23 בדצמבר מונה לראש המטה של הארכידוכס אויגן שפיקד על כל הכוחות בבלקן.

ב-27 במאי הועבר קראוס יחד עם הארכידוכס אויגן לאיטליה, שם תכנן ביוני 1916 את מתקפת טרנטינו שבתחילה נחלה הצלחה גדולה, אך לבסוף נבלמה ללא הישגים. במרץ 1917 מונה קראוס למפקד הקורפוס ה-1 שהיה חלק מהארמייה השביעית בקרפטים בפיקוד הרמן קבש, וב-1 באוגוסט 1917 הועלה לדרגת גנרל חיל הרגלים.

בספטמבר 1917 הועבר קראוס לחזית האיטלקית, ופעל תחת פיקוד הארמייה ה-14 הגרמנית בקרב קפורטו.

ב-16 במאי 1918 מונה קראוס למפקד ארמיית המזרח שהוקמה על בסיס הארמייה השנייה שפורקה, ולמושל השטחים הכבושים באוקראינה. לאחר שביתת הנשק פרש קראוס מהצבא ב-1 בדצמבר 1918 ושב לביתו.

===לאחר המלחמה===
לאחר המלחמה כתב קראוס כמה ספרי תאוריה צבאית. ב-1920 מונה לנשיא האיגוד הלאומי של הקצינים הגרמניים בווינה. לאחר האנשלוס ניתנה לקראוס רשות ללבוש את מדי הוורמאכט עם דרגת גנרל חיל הרגלים, והוא מונה לציר ברייכסטאג מטעם אוסטריה.

קראוס הלך לעולמו בבאד גויזרן ב-29 בספטמבר 1938 והוא בן 76 שנים.

==ראו גם==
* האימפריה האוסטרו-הונגרית במלחמת העולם הראשונה
* החזית האיטלקית במלחמת העולם הראשונה

==קישורים חיצוניים==

* [http://www.oocities.org/veldes1/krauss.html Alfred Krauss na stranici Field commanders of Austria-Hungary] באנגלית

קטגוריה:גנרלים אוסטרו-הונגרים
קטגוריה:החזית האיטלקית במלחמת העולם הראשונה
קטגוריה:החזית המזרחית במלחמת העולם הראשונה
קטגוריה:אנשי צבא אוסטרו-הונגרים במלחמת העולם הראשונה
קטגוריה:מעוטרי פור לה מריט
קטגוריה:מעוטרי צלב הברזל
קטגוריה:מפקדי ארמיות בצבא אוסטרו-הונגריה במלחמת העולם הראשונה
קטגוריה:מפקדי גייסות בצבא אוסטרו-הונגריה במלחמת העולם הראשונה
קטגוריה:ילידי 1862

קטגוריה:נפטרים ב-1938
אייל חנקין

אייל חנקין (נולד ב-3 בנובמבר 1969) הוא איש עסקים ישראלי המכהן כמנכ"ל קבוצת עזריאלי מאז 1 בינואר 2018. קודם לכן כיהן כמנכ"ל בחברת הבת של הקבוצה, סופרגז מ-2010.

== ביוגרפיה ==

חנקין הוא מוסמך EMBA מתוכנית קלוג-רקנאטי של אוניברסיטת נורת'ווסטרן ואוניברסיטת תל אביב ובעל תואר ראשון במדעי המחשב וניהול מאוניברסיטת תל אביב. בין השנים 1998–2000 שימש כסמנכ"ל שיווק ומכירות בחברת NAMS, חברת סטארט-אפ המתמחה בפתרונות תקשורת, בילינג ושירותים אחרים. בין השנים 2000–2007 שימש כסמנכ"ל שיווק ופיתוח עסקי בחברת Airwell (מקבוצת אלקו). בין השנים 2007–2009 שימש כמנכ"ל קבוצת שחר, קבוצה המתמחה בשירותי ערך מוסף בתחומי הביטוח השונים, בהם רפואה, תשתיות ואלקטרוניקה.

בינואר 2010 מונה למנכ"ל חברת סופרגז.

ב-2013 נקבע שישלם קנס אישי של 100,000 ש"ח בגין אי העברת נתונים לרשות ההגבלים העסקיים. הייתה זו הפעם הראשונה שהוטל על נושא משרה קנס אישי ללא אפשרות שיפוי בגין אי העברת נתונים.

ב-26 באוקטובר 2017 אישר דירקטוריון קבוצת עזריאלי את מינוי חנקין למנכ"ל, זאת לאחר התפטרותו של יובל ברונשטיין. ב-1 בינואר 2018 נכנס חנקין לתפקידו.

==הערות שוליים==

קטגוריה:מנכ"לים ישראלים
קטגוריה:בוגרי אוניברסיטת תל אביב
קטגוריה:ישראלים שנולדו ב-1969
ערסאל

ערסאל (בערבית: عرسال) היא עיירה במזרח לבנון, באזור בעלבכ של מחוז בעלבכ-אלהרמל. היא נמצאת בקרבת הגבול הסורי, כ-124 קילומטרים צפונית לביירות ורוב תושביה הם מוסלמים סוניים.

ערסאל ממוקמת על מורדות הרי הלבנון. היא ידועה בזכות תעשיית השטיחים בעבודת יד המקומית. אזור זה הוא מהבודדים בלבנון בו קיימים מקורות מים טובים. על פי הנאמר בעלוני משרד התיירות של לבנון משמעות השם ערסאל בארמית היא "כס המלכות של אלוהים". בעלונים אלו מתועדים מסטבות ספורות בכפר, מונומנטים היסטוריים רבים בגבעות הסמוכות ומבצר עתיק מתקופה לא ידועה בוואדי אל טון הסמוכה. 

== עין קועאב ==
מעין עין קועאב (עין קעוב) ממוקם בהרים הסמוכים לכביש הראשי מערסאל ללבווא (בערבית: اللبوة). כ-80 מטרים מעל קרקעית מעיין הוואדי נמצאים מחסי אבן של התרבות הנאטופית אליהם ניתן להגיע באמצעות טיפוס במעלה הרכס התלול. כלי עבודה ונשק מאבני צור נאספו מהאתר בשנת 1970 על ידי ברוס שורדר.

== מלחמת האזרחים הסורית ==

ב-17 בספטמבר 2012 ירו מטוסי תקיפה סוריים שלושה טילים 500 מטרים מעל הגבול הישר לתוך טריטוריית לבנון ליד ערסאל. נטען כי המטוסים רדפו אחר מורדים שהיו בקרבת מקום. בעקבות המתקפה הנשיא הלבנוני מישל סלימאן הקים ועדת חקירה לבדיקת האירוע, ובה בעת דווח כי שלא בפומבי, הוא האשים את סוריה בתקרית. 

ב-22 בספטמבר 2012 תקפה קבוצה חמושה של חברי הצבא הסורי החופשי מוצב גבול ליד ערסאל. דווח כי הייתה זו הפלישה השנייה בתקופה של שבוע ימים. יחידות צבא לבנון רדפו אחר התוקפים אשר נעצרו ומאוחר יותר שוחררו בעקבות לחץ מצד גורמים מקומיים. מישל סלימאן שיבח את פעולות צבא לבנון על כך שהן משקפות את גישתה של לבנון "להיוותר נייטרלית בנוגע לסכסוכים של אחרים". הוא קרא לתושבי הגבול "לעמוד לצדו של צבאם (צבא לבנון) ולסייע לחייליו". סוריה חזרה וקראה להחרפת הסנקציות נגד המורדים אשר לטענתה הסתתרו בעיירות גבול לבנון.

אלף וארבע מאות ילדי פליטים ממלחמת האזרחים בסוריה נעקרו מבתיהם והועברו לעיירת ערסאל בה בתי הספר היו מוכנים לקלוט מאה תלמידים בלבד. מצב זה שיקף את המשבר שהלך והחריף ואיים לשתק את מערכת ההשכלה של מחוז אל-בקאע (שאז ערסאל הייתה חלק ממנו).

ב-2 בפברואר 2013 היה צבא לבנון קורבן למארב חמוש בעיירה במהלך חיפושיו אחר חאלאד הומאיאד (Khaled Homayed) במטרה להביאו למעצר. שני קציני צבא נהרגו ומספר חיילים נפצעו. סביר להניח כי הומאיאד היה מעורב בפעילות פתח אל-אסלאם אשר אחראי על ביצוע פיגועים קטלניים רבים נגד צבא לבנון כמו גם על תקרית חטיפת שבעת האסטוניים ב-2011. הומאיאד גם היה פעיל בצבא הסורי החופשי. תושבי ערסאל סירבו לשתף פעולה ולגלות את זהותם של התוקפים האחראים על המארב.

באוגוסט 2014 החלו המדינה האסלאמית (דאעש) ושותפיהם בפלישה במלוא ההיקף במהלכה תקפו את כוחות צבא לבנון במשך חמישה ימים, עד אשר נהדפו חזרה לסוריה.

ביוני 2017 נחתם הסכם בין חזבאללה לתחריר א-שאם שבעקבותיו פונו בין 7,500 ל־10,000 פעילי הארגון מהאזור.

==לקריאה נוספת== 
* פליטי מלחמת האזרחים בסוריה 

== הערות שוליים ==

קטגוריה:לבנון: אתרים ארכאולוגיים
קטגוריה:התרבות הנאטופית
קטגוריה:בקאע
אדולף שטראוס

אדולף שטראוס (בגרמנית: Adolf Strauß; 6 בספטמבר 1879 – 20 במרץ 1973) היה גנרל בוורמאכט, שפיקד על כוחות במלחמת העולם השנייה.

==ביוגרפיה==
===קריירה מוקדמת===
שטראוס נולד ב-6 בספטמבר 1879 בשרמקה, ובשנת 1898 התגייס לצבא הקיסרות הגרמנית, והצטרף לרגימנט הרגלים ה-137 (אלזס התחתית ה-2). בשנת 1901 הוא הועבר לגדוד הרכבות ה-15, בשנת 1904 הוא הועבר לרגימנט הרגלים ה-71 (תורינגיה ה-3), ובשנת 1905 הוא הועבר לרגימנט הרגלים ה-162 (ליבק). במלחמת העולם הראשונה הוא לחם בחזית המערבית, ובסיום המלחמה היה מפקד גדוד ברגימנט הרגלים ה-99 (הריין העילי ה-2) בדיוויזיה ה-30. על לחימתו הוא עוטר בצלב הברזל דרגה ראשונה ושנייה.

לאחר המלחמה המשיך בשירות קבע ברייכסווהר, ומילא בו תפקידי פיקוד ומטה. בשנת 1934 הוא הועלה לדרגת גנרל מיור, ובאוקטובר 1935 מונה למפקד הדיוויזיה ה-22, באפריל 1937 הועלה לדרגת גנרל לוטננט, ובנובמבר 1938 הועלה לדרגת גנרל חיל הרגלים ומונה למפקד הקורפוס ה-2.

===מלחמת העולם השנייה ואחריתו===
עם פרוץ מלחמת העולם השנייה היה שטראוס מפקד הקורפוס ה-2 שהיה חלק מהארמייה הרביעית, ופיקד עליו במהלך המערכה בפולין ובמהלך המערכה על צרפת, ועל פעולותיו הוענק לו עיטור צלב האבירים של צלב הברזל. ב-30 במאי 1940 במהלך המערכה על צרפת מונה שטראוס למפקד הארמייה התשיעית, ופיקד עליה במהלך מבצע אדום, וב-19 ביולי 1940 הוא הועלה לדרגת גנרל-אוברסט.

שטראוס פיקד על הארמייה התשיעית גם במהלך מבצע ברברוסה ובמהלך הקרב על מוסקבה. ב-16 בינואר 1942 פרש שטראוס מתפקידו בעקבות מחלה. לאחר החלמתו היה שטראוס בעתודת המילואים, ולא פיקד על כוח לוחם. לקראת סוף המלחמה פיקד שטראוס על האזור המבוצר המזרחי, ובסיום המלחמה נפל בשבי הבריטי שם שהה עד מאי 1948.

שטראוס מת בליבק ב-20 במרץ 1973, והוא בן 93 שנים.

==עיטורים==
* צלב האבירים של צלב הברזל
* צלב האבירים של מסדר בית הוהנצולרן
* צלב הברזל דרגה ראשונה ושנייה (1914)

==לקריאה נוספת==
*ויליאם שיירר, עלייתו ונפילתו של הרייך השלישי, הוצאת שוקן, 1962

==קישורים חיצוניים==

* [http://www.lexikon-der-wehrmacht.de/Personenregister/S/Strauss-R.htm אדולף שטראוס] באתר lexikon-der-wehrmacht 
* [http://www.historic.de/Militar/Personen/Strauss/Strauss.htm Adolf Strauss] ביוגרפיה ותמונות של אדולף שטראוס בגרמנית

קטגוריה:חיילי הרייכסווהר
קטגוריה:מעוטרי צלב הברזל
קטגוריה:גנרלים בוורמאכט
קטגוריה:מעוטרי צלב האבירים
קטגוריה:מפקדי גייסות גרמניה במלחמת העולם השנייה
קטגוריה:מפקדי ארמיות גרמניות במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1879
קטגוריה:גרמנים שנפטרו ב-1973
הצופים הערבים האורתודוקסים

ארגון הצופים הנוצרים-אורתודוקסים הוא ארגון ארצי חינוכי בלתי-פורמלי ובלתי-מפלגתי, המאגד בתוכו 13 שבטי צופים עם כ-2,500 חניכים מגיל 7 ועד גיל 18, מהקהילה הנוצרית-אורתודוקסית של ערביי ישראל.

הארגון חבר בהתאחדות הצופים והצופות בישראל, בתנועת הצופים הערבים והדרוזים, ובארגון הצופים האורתודוקסים העולמי (הדסמוס).

מוסדות הארגון הנבחרים דמוקרטית הם: האספה הכללית (המועצה), הוועד הפועל, ההנהלה, והוועדות המקצועיות: ועדת חינוך, ועדת ספורט ועוד.

הארגון נוסד בשנת 1968.

== שבטי הצופים (הנוצרים) האורתודוקסים בישראל ==
* שבט רמלה
* שבט כפר יאסיף
* שבט אבו סנאן
* שבט פקיעין
* שבט חיפה
* שבט כפר כנא
* שבט סח'נין
* שבט המועדון יפו
* שבט נצרת
* שבט אורתודוקסי יפו
* שבט עכו
* שבט אעבלין

== הערות שוליים ==

קטגוריה:תנועת הצופים בישראל
קטגוריה:ארגונים נוצריים
קטגוריה:נצרות אורתודוקסית
מטריינית אמזונית

מטריינית אמזונית (שם מדעי: Cephalopterus ornatus) היא עוף טרופי החי בטבע ביערות גשם באמריקה הדרומית. הציפור שייכת למשפחת הקוטינגיים. ציפור שחורה זו בעלת כתר ענקי למצגי ראווה ובשל צורתו דמוית המטריה זכתה לשמה.

== מאפיינים ==
מטריינית אמזונית היא אחת מציפורי השיר הגדולות בעולם והגדולה ביותר באמריקה הדרומית. הזכר שוקל 480-571 גרם ואורכו 48-55 ס"מ. לעומתו הנקבות קטנות יותר, אורכם 41-44 ס"מ ומשקלם עד 380 גרם.

הזכר הגדול הוא יצור שחור בעל כרבולת ענקית והיא משמשת אותו למשיכת הנקבות. כמו כן הצוואר הוא בעל דלדול כמו של תרנגול הודו. לעומתו הנקבה הקטנה היא בצבעים חומים דמויים והיא הדואגת לקן ולגוזלים בלי עזרתו של הזכר. גודל הכרבולת מכביד מעט על הזכרים והם לא נוטים לעוף מחשש שיהיו לטרף קל לעופות דורסים מהירים. עם זאת הוא עף לעיתים רבות מעל נהרות עד לצד השני.

הם מאוימים מעט מהרס יערות הגשם אך כרגע מצבם הוא "ללא חשש".

==ראו גם==
*כרבולתן הסלעים
==קישורים חיצוניים==

== הערות שוליים ==

<gallery>
קובץ:Amazonian Umbrellabird fem - Manu NP 8291 (16834437801).jpg
</gallery>
קטגוריה:ערכים שבהם תבנית בריטניקה אינה מתאימה
קטגוריה:טקסונים שתוארו בידי אטיין ז'ופרואה סנט-אילר
קטגוריה:בעלי חיים שתוארו ב-1809
קטגוריה:קוטינגיים
קטגוריה:ברזיל: עופות
תנר אדמוני

תנר אדמוני (שם מדעי: Furnarius rufus) היא מין של ציפור שיר ממשפחת התנריים החיה באמריקה הדרומית. התנר היא הציפור הלאומית של ארגנטינה, והיא מפורסמת בזכות הקינים החזקים והייחודיים שהיא בונה מבוץ.

ציפור זאת חיה באזורי ערבות עצים, סוואנות כרי עשב, ובאזורים מיושבי אדם. היא נפוצה בדרום מזרח ברזיל, צפון ארגנטינה, בוליביה, פרגוואי ואורוגוואי

אורכו של התנר 18–20 ס"מ, משקלו 30–50 גרם, כאשר כמו רוב מיני ציפורי השיר, הזכרים גדולים יותר מהנקבות. המקור בנוי לתפיסת חרקים והוא מלקט אותם מתוך העשבים יחד עם פיסות מזון קטנות.

התנרים בונים קנים מיוחדים שעשויים מבוץ שמתייבש בשמש הארגנטינאית עד שהוא מתקשה הופך לבלתי חדיר. התנר בונה גם קיר בתוך הקן הבוצי שימנע מחיות טורפות קטנות להיכנס פנימה וכן מעופות גדולים מעט יותר להשתלט על הקן.

טורפים אפשריים אלה כוללים עיטים, חתולים, לטאות ונחשים והגוזלים עלולים להיאכל על ידי נחשים, עכברים, טוקניים, חמוסים וחוטמנים. הקן מגונן הן על התנרים הבוגרים והן על גוזלים מהטורפים.

לתנר זה 5 תת-מינים:
*F. r. rufus
*F. r. albogularis
*F. r. commersoni
*F. r. paraguayae
*F. r. schuhmacheri

==קישורים חיצוניים==

== הערות שוליים ==

קטגוריה:בעלי חיים שתוארו ב-1788
קטגוריה:טקסונים שתוארו בידי יוהאן פרידריך גמלין
קטגוריה:תנריים
קטגוריה:בוליביה: עופות
קטגוריה:ארגנטינה: עופות
קטגוריה:ברזיל: עופות
קטגוריה:אורוגוואי: עופות
פנלופת ספיקס

פנלופת ספיקס (שם מדעי: Penelope jacquacu) היא מין של עוף ג'ונגל גדול מסדרת התרנגולאים השייך למשפחה דרום אמריקאית שנקראת הוקיים ולסוג פנלופה.
== מאפיינים ==
הפנלופה מזכירה במראה תרנגול הודו קטן ושוכן עצים, שייכת למשפחה אחרת. צבעה חום-שחור ובעל גרון אדום-עז המצוי רק אצל הזכרים. כמו מינים רבים של תרנגולאים הזכר אינו מטפל בביצים ומשאיר את זה לנקבה החומה ומוסווית הרבה יותר.

פנלופה זו קרויה ע"ש החוקר הגרמני יוהאן פון שפיקס (1781 – 1826) שגילה חיות רבות ביערות דרום אמריקה. 

ממדים: אורכה 66-75 ס"מ. המשקל מגיע ל-1.5-1.7 ק"ג.

תפוצה: הפנלופה חיה בעיקר ביערות שפילה בבוליביה, קולומביה, ברזיל, ונצואלה, אקוודור, גויאנה ופרו.

מזון: היא אוכלת כל הניזונה בעיקר מפירות שונים, זרעים וחרקים קטנים. הפנלופות מפיצות עיקריות של עצים רבים ביער הגשם.

איומים: הם עלולות להיטרף על ידי הטורפים הגדולים כמו היגואר והפומה. כמו כן הם נדבקות במחלות ומשמשות קורבן לתולעי מעיים. גם האדם צד אותם אך לעת עתה היא אינה בסכנת הכחדה.

==קישורים חיצוניים==

*[http://neotropical.birds.cornell.edu/portal/species/overview?p_p_spp=78151 פנלופת ספיקס באתר neotropical.birds] 
== הערות שוליים ==

קטגוריה:בעלי חיים שתוארו ב-1825
קטגוריה:טקסונים שתוארו בידי יוהאן בפטיסט פון ספיקס
קטגוריה:הוקיים
קטגוריה:קולומביה: עופות
קטגוריה:ברזיל: עופות
קטגוריה:עופות יער האמזונאס
הוקו גדול

הוקו גדול (שם מדעי: Crax rubra) הוא מין של תרנגולאי דרום אמריקני בעל נוצות שחורות. הוא המין הגדול ביותר במשפחת ההוקיים ומבין העופות הגדולים ביותר בדרום אמריקה.

==תיאור==
ההוקו הוא עוף גדול ומרשים שאורכו 78-100 ס"מ ומשקלו 3.1-4.8 ק"ג. הוא המין הגדול ביותר במשפחתו.

הזכר בעל נוצות שחורות במרבית גופו למעט המקור הקטן והצהוב ועל ראשו ציצות נוצות שחורות פרועות מעט, במיוחד מעל עיניו. תחתית הגוף לבנה וכמו אצל רוב התרנגולאים ההוקו הזכר גדול מהנקבה. צבעי הנקבה הם תערובת של חום, אפור ושחור. לשני המינים זנב ארוך. הם מסוגלים לעוף אך מבלים את מרבית זמנם בהליכה על קרקע היער.

==אקולוגיה==
ההוקו חי בטבע ביערות דרום ומרכז אמריקה ממקסיקו לאורך אמריקה המרכזית ועד לאקוודור וקולומביה וכן באיים הקאריביים. זהו עוף שוכן קרקע הניזון בעיקר מפירות שונים כמו התאנה. לעיתים הוא יגוון גם ביצורים קטנים עיקר חרקים שימצא בין העלים.

הם אוכלים בחבורות ונשמרים מטורפים גדולים כמו היגואר, הטאירה או האנקונדה. בעת סכנה הם רצים במהירות לבין סבכי היער ונעלמים. הם יכולים גם לעוף אבל משתמשים בזה כאמצעי אחרון.

ההוקו נמצא במצב שימור פגיע עקב פגיעה ביערות בהם הוא חי.

== גלריה ==
<gallery>
Crax rubra chick.jpg
Great Curassow (6961683968).jpg
</gallery>

==קישורים חיצוניים==

* [http://www.rainforest-alliance.org/kids/species-profiles/curassow הוקו גדול], באתר rainforest

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:הוקיים
קטגוריה:מקסיקו: עופות
קטגוריה:פנמה: עופות
קטגוריה:גואטמלה: עופות
קטגוריה:אקוודור: עופות
קטגוריה:עופות יערות הגשם של אמריקה המרכזית
קטגוריה:בעלי חיים שתוארו ב-1758
האראלד השני, מלך דנמרק

האראלד השני (בדנית: Harald II; 989–1018) היה מלך דנמרק מ-1014 ועד מותו. הוא היה בנם הבכור של סוון הראשון ושל אשתו גונהילד והיה עוצר הממלכה כאשר אביו נלחם באתלרד השני, מלך אנגליה. הוא ירש את הכתר הדני ב-1014 והחזיק אותו כאשר אחיו, קנוט הגדול כבש את אנגליה. לאחר מותו ב-1018 ירש אותו אחיו על כס המלכות הדני. מעט מאוד ידוע אודותיו.

==קישורים חיצוניים==

* [http://althistory.wikia.com/wiki/Harald_II_of_Denmark_(The_Kalmar_Union) Harald II of Denmark (The Kalmar Union) - Alternative History]

קטגוריה:מלכי דנמרק
קטגוריה:ילידי 994
קטגוריה:נפטרים ב-1018
עקיבא ברהן

עקיבא ברהן (נולד ב-1941) הוא איש חינוך, היה פעיל עלייה מרכזי באזור גונדר וחבר בארגונים למען יהודי אתיופיה.

== ביוגרפיה ==
עקיבא (אקלילו) נולד בכפר אדרג'א שבמחוז בגמדר, כבנו של ליקה כהנת ברהן ברוך (אורי בן ברוך), וכנכדו של ברוך אדהנן שהיוו סמכות רוחנית עליונה ליהודי אתיופיה במשך שנים רבות עד לפטירתם.
בשנת 1955 נמנה בין הנערים שנסעו לשהייה בכפר בתיה שבישראל, למד עברית ולימודי קודש מורחבים בין השנים 1955–1960. 

לאחר לימודיו בכפר בתיה חזר לאתיופיה והחל ללמד ברשת בתי הספר של בית ישראל היהודים של אורט. בתחילה בכפר ווזבה, ולאחר מכן באמבובר ובטדה עד 1981, השנה שבה נפסקה פעילות רשת אורט. בסוף שנת 1966, עם הקמת ארגון קהילות בית ישראל בראשות אביו, שימש עקיבא בתור מזכיר הארגון בזכות שליטתו האבסולוטית בשפה העברית ולשונו המליצית והיה בין היתר אחראי על כתיבת המכתבים. 

עקיבא, יחד עם אביו ואחיו אבבה ברהן היו המנהיגים הפעילים במחוז גונדר לעידוד העלייה. הסוכנות היהודית ביקשה מאביו שיעלה לישראל ובעקבותיו יעלו גם שאר קהילות ביתא ישראל. תחילה סירב הקס לבקשה מכיוון שטען שהמנהיג נשאר עד שאחרון היהודים עוזב ורק לאחר מכן הוא עולה. לאחר לחצים ושכנועים שהופעלו עליו על ידי הממסד בישראל החליט לעלות לירושלים כשהוא מוריש את עיקר העשייה הציונית בידיו של בניו. נשלחו שליחים לכל הקהילות היהודיות באתיופיה ובוצעו רישומים שסקרו את מספר יהודי ביתא ישראל, הרישומים הועברו על ידי שליחים ומכתבים לארגון הוועד הישראלי למען יהודי אתיופיה שעל בסיס נתונים אלו תגובש בהמשך רשימת אורט של גרשון לוי. 
בעקבות פעילותו הציונית נאסר מפעם לפעם לתקופות קצרות על ידי הממסד האתיופי וכן היה נתון במעקב צמוד של השלטונות.

בין השנים 1981–1983 שימש כמורה מטעם משרד החינוך האתיופי בעיר גונדר. ב-1983 עבר עם משפחתו לאדיס אבבה כדי לעלות לישראל. ב-1985 עלה לישראל. גם בארץ המשיך עקיבא בפעילותו הציבורית. בעקבות ניסיונו הרב, גויס בשנת 1991 ערב מבצע שלמה על ידי הסוכנות היהודית, נשלח לאתיופיה ועסק במיפוי ורישום המועמדים לעלייה. כמו כן היה חבר בארגון הג'וינט למען יהודי אתיופיה, בבהלצ'ין וכן עסק בהוראת העברית במרכזי הקליטה השונים.

עקיבא מתגורר ברחובות, נשוי לאסתר, בתו של הקייס וובשט אייטגב, מראשוני עולי יהודי אתיופיה, ולהם שמונה ילדים.

==לקריאה נוספת==
* עזריאל קמון (עורך), הגשר הראשון 1955–1995: עדותם של חניכים יהודים יוצאי אתיופיה מכפר בתיה, אפעל: יד טבנקין, 1996

קטגוריה:אנשי חינוך יהודים אתיופים
קטגוריה:אסירי ציון באתיופיה
קטגוריה:ישראלים ילידי אתיופיה
קטגוריה:עולים בשנות ה-1980
קטגוריה:בוגרי כפר הנוער כפר בתיה
קטגוריה:עליית ביתא ישראל: אישים
קטגוריה:פעילים חברתיים ישראלים
קטגוריה:ישראלים שנולדו ב-1941
טרמסוס

טרמסוס (ביוונית: Τερμησσός) הייתה עיר חשובה בפיסידיה, בשטחי טורקיה המודרנית. טרמסוס נבנתה על הרי הטאורוס בגובה רב ושרידיה קיימים עד היום.

==היסטוריה==
מעט מאוד ידוע על ההיסטוריה של העיר. בשנת 333 לפנה"ס נכשל אלכסנדר הגדול בניסיונו לכבוש אותה. אריאנוס אחד הביוגרפים החשובים של אלכסנדר מציין שהעיר דומה לקן נשרים, וטוען שאפילו כוח קטן מאוד יכול להגן עליה בקלות בשל המכשולים הטבעיים שלה. בתקופת מלחמות הדיאדוכים תמכו תושבי העיר בפרדיקס, ולאחר מכן באאומנס.

בשנת 319 לפנה"ס אחיו של פרדיקס, אלקטס, ביקש מקלט בעיר מפני צבאו של אנטיגונוס מונופתלמוס. צעירי העיר העניקו לו מקלט, אולם אנטיגונוס איים בהתקפה אם לא יוסגר לו, וזקני העיר רצו לעשות זאת, אולם אלקטס הסית נגדם את הצעירים והצליח לשכנע אותם להישאר נאמנים לו. הזקנים הציעו לאנטיגונוס לערוך התקפה קצרה על העיר, ובמהלכה בעוד הצעירים יהיו עסוקים, יוכלו הם לשבות את אלקטס ולהביא לו אותו. אנטיגונוס קיבל את ההצעה, ובעוד הצעירים שקועים בקרב, התגנבו המבוגרים אל ביתו של אלקטס שנותר ללא שמירה, כאשר אלקטס ראה אותם הוא מיהר להתאבד. בלית ברירה הביאו את גופתו לאנטיגונוס, זה התעלל בגופה במשך שלושה ימים, ולאחר מכן השליך אותה בביזיון ללא קבורה, אולם צעירי טרמסוס דאגו לו לקבורה מכובדת.

העיר תמכה ברומא במהלך המאבקים השונים שלה באזור, ולפיכך קיבלה אוטונומיה מסוימת תחת השלטון הרומאי. בתאריך לא ברור העיר ננטשה, ככל הנראה בשל מפולת סלעים שרמסה את הצינור שהוביל אספקת מים אליה.

== קישורים חיצוניים ==

* 

==הערות שוליים==

קטגוריה:טורקיה: אתרים ארכאולוגיים
קטגוריה:ערים עתיקות שנהרסו
הקאטומנוס

מטבע מתקופת שלטונו של הקאטומנוס
הקאטומנוס (ביוונית: Ἑκατόμνος; המאה ה-4 לפנה"ס) היה סטראפ קאריה הראשון מטעם הממלכה האחמנית.

==ביוגרפיה==
הקאטומנוס היה בנו של הייסלדומוס, הפחה של העיר מילאס. משפחתו לא הייתה ממוצא פרסי אלא קארי-יווני. למרות זאת באזור שנת 395 לפנה"ס, עקב המלחמה עם אואגורס מלך סלמיס שבקפריסין, החליט מלך פרס ארתחששתא השני לאחד כמה סטרפיות באזור אסיה הקטנה לסטראפיה חדשה שתיקרא "קאריה", והקאטומנוס מונה לסטראפ הראשון שלה, במטרה לארגן משלוח כוחות למאבק באואגורס.

דיודורוס טוען שהוא למעשה שיתף פעולה עם אואגורס ושלח לו כסף. איסוקרטס מזכיר אותו כמרדן, וכבעל ברית אפשרי של היוונים במהלך המלחמה שהוא חזה בפרס. אולם הדבר אינו מסתבר, שכן להקאטומנוס לא היו סיבות רבות למרוד במלכו. הקאטומנוס הושפע רבות מהתרבות היוונית (במחוז שלו התגוררו יוונים רבים), ומעידה על כך העובדה שאחד מבניו נשלח ללמוד באתונה. אולם המטבעות מתקופת שלטונו כולן בעלות אופי קארי מובהק.

הוא מת בשנת 337 לפנה"ס או 336 לפנה"ס. הוא הותיר אחריו שלושה בנים מאוסולוס, איבריוס ופיקסודרוס. ושתי בנות ארטמיסיה ואדה. שתי הבנות נישאו, כמקובל באותה תקופה בקרב משפחות הסטרפים הפרסיים, לאחיהן. ארטמיסיה למאוסולוס, ואדה לאיבריוס. ארטמיסיה ומאוסולוס שלטו יחד בקאריה עד מותם. לאחר מכן ירשו אותם איבריוס ואדה. אולם לאחר מותו של איבריוס גירש פיקסודורוס את אדה ושלט בקאריה עד שהודח בעצמו בידי אורנוטובטס. בתקופת המלחמה הייתה אדה תומכת נלהבת של המוקדונים, ואף הוכרה בידי אלכסנדר הגדול כאמו המאמצת.

==קישורים חיצוניים==

* [http://www.livius.org/articles/person/hecatomnus/ ביוגרפיה באתר ליוויוס] 

==הערות שוליים==

קטגוריה:אחשדרפנים
קטגוריה:הממלכה האחמנית
קטגוריה:אישים שחיו במאה ה-4 לפנה"ס
אגמייה ענקית

אגמייה ענקית (שם מדעי: Fulica gigantea) היא המין הכי גדול בסוג אגמייה שבמשפחת הרליתיים והיא חיה בטבע באגמים בדרומה של דרום אמריקה. בשל גודלה היא איננה יכולה לעוף.
== מאפיינים ==
האגמייה חיה בטבע במדינות: מרכז פרו, מערב בוליביה, צ'ילה וארגנטינה. היא חיה בעיקר באזורי הערבות שלמורדות הרי האנדים שנקראות אלטיפלאנו (Altiplano).

אורכה של האגמייה 48-64 ס"מ ומשקלה 2-2.7 ק"ג והיא מין הרליות הגדול ביותר לאחר הטאקהה הניו זילנדי. היא בעלת רגליים אדומות וארוכות והיא אינה מסוגלת לעוף. היא בעלת מקור טיפוסי לאגמיה והיא ניזונה מתוך המים מצמחייה מימית ומיצורים קטנים. היא קרובה ביותר לאגמייה המקורננת שחיה באותם אזורים.

האגמיות הם מונוגמיים וחיים בזוגות ויחדיו בונים קן על גדת המים באגמים ההרריים בהם הם חיים. הקנים עשויים בעיקר מצמחייה מיימית וההורים מקננים בה ומגנים על הביצים והאפרוחים מטורפים כמו שחפים, שועלים וטורפים דומים. הם אינם מקימים מושבות כמו האגמייה המקורננת. מצב המין הוא ללא חשש.

==קישורים חיצוניים==

== הערות שוליים ==

נקבת אגמייה עם אפרוחיה במים, צילה

קטגוריה:רליתיים
קטגוריה:עופות חסרי יכולת תעופה
קטגוריה:בעלי חיים בהרי האנדים
קטגוריה:בוליביה: עופות
קטגוריה:בעלי חיים שתוארו ב-1841
ארמוס

ארמוס במעופו
ארמוס, לימפקין או עגור בוכה (שם מדעי: Aramus guarauna) הוא מין עוף טרופי החי ברחבי אמריקה והוא קרובם הרחוק של העגורים. זהו העוף היחיד במשפחת הארמיים ששייכת לסדרת העגוראים. תפריטו מבוסס על שבלולים והוא מהלך בצורה מהוססת מעט.
== מאפיינים ==
הארמוס חי באמריקה הצפונית, המרכזית והדרומית ומשוטט בביצות ואזורים לחים שונים מפלורידה (בעיקר בביצת האוורגליידס) עד לארגנטינה. הוא נפוץ בביצות, ערבות לחות, שדות מוצפים, שדות מנגרובים ולעיתים גם בקרבת החוף. עם זאת הוא נמנע מיערות צפופים או מאזורים לא נגישים למים.

עוף זה נמצא על שלב הביניים בין העגוריים לטמשניים ובעבר גם סייגו אותו כשייך למשפחת הכפניים, אך צורת מקורו והליכתו הביאו את החוקרים להסיק שהוא שייך לקבוצה עצמאית. הוא מזכיר מעט את המגלן הלבן החי באותם אזורים בטבע.

הארמוס מגיע לאורך של 64–73 ס"מ, מוטת כנפיו 101–107 ס"מ ומשקלו 900–1,300 גרם בממוצע. הוא בעל מקור ארוך וצהוב, ראשו וצווארו הארוך אפורים והגוף חום עם נוצות לבנות מעל.

הוא מדשדש במים רדודים ומחפש שם טרף כמו חלזונות מים שונים, בעיקר מהסוג תפוחון. העוף תופס חילזון, מוציא אותו ליבשה ועם מקורו הקמור הוא פוצע את הקונכייה ואוכל את היצור שבפנים, או מונע מהחילזון לסגור את עצמו בתוך הקונכייה על ידי פגיעה בשריר עצמו. שתי הטכניקות עוזרות גם לאכילת צדפות שונות. בניגוד לעגוראים אחרים הוא מעדיף לאכול לבד וצורת הליכתו משווה מראה גוסס מעט. הוא אוכל בנוסף לחלזונות: חרקי מים, סרטנים, תולעים, דגים וצפרדעים אך בעיקר חלזונות מים.

הטורף העיקרי של הארמוס באמריקה הצפונית הוא אליגטור אמריקני וגם פומת פלורידה. הקטנים עלולים להיחטף על ידי יצורים אוכלי ביצים ואפרוחים כמו ראקונים, נחשים, עורבים, חמוסים וחוטמנים. בנוסף לטורפים דיית החלזונות החיה באותם אזורים וכמותו ניזונה בעיקר חלזונות חוטפת לו את החילזון מהמקור.

==קישורים חיצוניים==

* 

== הערות שוליים ==

קטגוריה:טקסונים שתוארו בידי קארולוס ליניאוס
קטגוריה:עגוראים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:פרו: עופות
קטגוריה:ברזיל: עופות
קטגוריה:ונצואלה: עופות
קטגוריה:הרפובליקה הדומיניקנית: עופות
קטגוריה:האיטי: עופות
קטגוריה:בעלי חיים שתוארו ב-1766
קטגוריה:ארצות הברית: עופות
אדלברט שולץ

אדלברט שולץ (בגרמנית: Adelbert Schulz; 20 בדצמבר 1903 - 28 בינואר 1944) היה קצין שריון גרמני אשר שירת בדיוויזיה השביעית ואף פיקד עליה במהלך ינואר 1944.

שולץ היה מבין 27 בלבד מחיילי גרמניה הנאצית שעוטרו בצלב האבירים של צלב הברזל עם עלי אלון, חרבות ויהלומים (הוא היה התשיעי סך הכל לזכות בעיטור). הוא נהרג מרסיס פגז שפגע בראשו תוך שהוא חשוף בצריח הטנק שלו, ומוביל את טנקי הדיוויזיה תחת פיקודו בהתקפה באזור סטרוקונסטנטינוב שבאוקראינה.

==שירות צבאי==
אדלברט שולץ נולד בברלין ב-20 בדצמבר 1903, בשנת 1925 הצטרף למשטרת פרוסיה, באפריל 1934 הועלה לדרגת לויטננט במשטרה ובאוקטובר 1935 הוא עבר לשירות בוורמאכט בדרגת אובר-לויטננט. שולץ השתתף באנשלוס (סיפוח אוסטריה) ובסיפוח חבל הסודטים, מיד עם סיום המערכה בפולין הוא הצטרף לגדוד הראשון, רגימנט השריון ה-25 בדיוויזיית הפאנצר השביעית. במהלך המערכה על צרפת ועל ארצות השפלה ב-1940, הוא לחם עם הדיוויזיה בגזרה הצפונית כחלק מהמאמץ לכיבוש שרבורג תחת פיקוד ארווין רומל. עבור תפקודו במערכה, הוא הועלה לדרגת קפטן ועוטר בצלב האבירים של צלב הברזל.

שולץ וחיילי רגימנט השריון ה-25, לפני [[קרב קורסק.]]
במהלך מבצע ברברוסה לחמה הדיוויזיה השביעית כחלק מקבוצת ארמיות מרכז, שולץ היה מעורב בלחימה כנגד כוח סובייטי עדיף באזור קלין, הוא הצליח לחפות על הנסיגה של הכוחות הגרמנים באזור בנוסף הוא אפשר פינוי של בית חולים שדה גרמני בגזרה וכך ניצלו חייהם של כ-4,000 פצועים. עבור אירוע זה הוספו 'עלי אלון' לצלב האבירים שלו בדצמבר 1941. במרץ 1943 הדיוויזיה השביעית כחלק מארמיית הפאנצר הרביעית, השתתפה במתקפת הנגד כנגד הצבא האדום בחרקוב. מעט לפני תחילת הלחימה קיבל שולץ את הפיקוד על רגימנט השריון ה-25, תחת פיקודו רגימנט השריון השמיד מעל ל-100 טנקים סובייטים וכלי ארטילריה רבים כחלק מהלחימה כנגד ארמיית הטנקים השלישית.

ביולי 1943 הדיוויזיה לקחה חלק בתקיפה בגזרה הדרומית של קרב קורסק, תחת פיקוד קורפוס הפאנצר ה-3 (כחלק מפלגת הארמייה קמפף). רגימנט השריון תחת פיקודו של שולץ היה מעורב בקרבות הקשים כנגד יחידות ארמיית המשמר המשוריינת החמישית ויחידות נוספות של חזית וורונז'. ב-6 באוגוסט 1943 הוספו 'חרבות' לעיטור צלב האבירים של שולץ עבור פיקודו במהלך הקרב.

ב-14 בדצמבר נמסר לשולץ שהוחלט להעניק לו את הדרגה הגבוהה ביותר (באותה העת) לחיילי גרמניה הנאצית: צלב האבירים של צלב הברזל עם עלי אלון, חרבות ויהלומים. הוא קיבל את העיטור באופן אישי מהיטלר (כנהוג בעיטורים חשובים) רק ב-9 בינואר, לאחר שטען שהוא עסוק מדי בלחימה בחזית ולא יכול להגיע לקבל את העיטור. עם קבלת העיטור, הוא גם הועלה לדרגת גנרל-מיור וקיבל את הפיקוד על דיוויזיית הפאנצר השביעית בה שירת לאורך כל המלחמה.

כמעט שלושה שבועות לאחר שקיבל שולץ את הפיקוד על הדיוויזיה, הוא הוביל אותה בהתקפה על עמדות האויב סמוך לשפטיבקה ב-28 בינואר. כשהוא ניצב מחוץ לצריח הטנק שלו, נפגע שולץ מרסיס פגז ארטילרי בראשו, הוא הובהל לבית חולים שדה אך עוד באותו היום מת מפצעיו.

==קישורים חיצוניים==

* [http://ww2gravestone.com/people/schulz-adalbert/ אודות שירותו ומותו של שולץ] באתר 'WW2 Gravestones'.
* [http://www.panther-panzer.de/Daten/Schulz.htm אודות שירותו של שולץ] באתר 'Panther-Panzer'.
* [http://en.ww2awards.com/person/216 אודות שירותו של שולץ] באתר 'WW2 Awards'.

קטגוריה:גנרלים בוורמאכט
קטגוריה:מעוטרי צלב האבירים עם עלי אלון, חרבות ויהלומים
קטגוריה:גרמנים שנהרגו במלחמת העולם השנייה
קטגוריה:מעוטרי צלב הברזל
קטגוריה:אנשי צבא גרמנים בקרב קורסק
קטגוריה:גרמנים שנולדו ב-1903
קטגוריה:גרמנים שנפטרו ב-1944
Compton (אלבום)

Compton (בעברית: קומפטון, ידוע גם כ-"Compton: A Soundtrack by Dr. Dre") הוא אלבומו השלישי של אומן ההיפ הופ האמריקאי ד"ר דרה. האלבום יצא לאור ב-7 באוגוסט 2015 ב-Apple Music וב-iTunes Store, יחד עם המהדורה הפיזית ב-21 באוגוסט 2015. האלבום הופק במהלך 2015 על ידי די ג'יי פרמייר, ד"ר דרה, Dem Jointz ,DJ Dahi ו-Cardiak. באלבום התארחו האומנים: קנדריק לאמאר, סנופ דוג, אמינם, דה גיים, אייס קיוב, אקזיביט ו-Cold 187um. האלבום הגיע למקום השני במצעד בילבורד 200, כשנמכרו 295,000 עותקים בשבוע הראשון לצאת האלבום.

==רקע==

לאחר 11 שנים של עבודה על האלבום "Detox", דרה החליט לבטלו בטענה שהאלבום לא עומד בסטנדרטים שלו. ב-1 באוגוסט 2015 דרה הודיע בתוכנית "The Pharmacy" בתחנת הרדיו שלו, Beats 1, על הוצאת אלבומו האחרון "Compton". דרה קיבל השראה ביצירת האלבום מהסרט הביוגרפי על הלהקה N.W.A שנקרא Straight Outta Compton.

==רשימת השמעה==

== מיקומי שיא == 

== נתוני מכירות ==
{| class="wikitable sortable"
!מקום
!תארים
!מכירות
|-
! אוסטרליה (ARIA)
| זהב 
| 35,000
|-
! צרפת (SNEP)
| זהב 
| 50,000
|-
! הממלכה המאוחדת (BPI)
| זהב 
| 100,000
|-
! ארצות הברית (RIAA)
| זהב 
| 500,000
|}

==קישורים חיצוניים==
* 

==הערות שוליים==

קטגוריה:אלבומי 2015
קטגוריה:אלבומים באנגלית
קטגוריה:אלבומים שהופקו על ידי בסט קפט סיקרט
קטגוריה:אלבומים שהופקו על ידי די ג'יי דהי
קטגוריה:אלבומי היפ הופ
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומי זהב באוסטרליה
קטגוריה:אלבומי חברת אפטרמת' אנטרטיינמנט
Sugar (שיר של מארון 5)

Sugar (בעברית: סוכר) הוא שיר של להקת הפופ רוק האמריקאית מארון 5. השיר יצא לאור ב-13 בינואר 2015 כסינגל השלישי מאלבום האולפן החמישי של הלהקה, V. לשיר יצא רמיקס בהשתתפות הראפרית הטרינידדית ניקי מינאז' ב-10 במרץ באותה השנה. השיר הוא שיר דיסקו, פאנק-פופ ווייט סול. השיר הגיע למקום השני במצעד הסינגלים של ארצות הברית, בילבורד הוט 100, והיה לסינגל השמיני ברציפות של הלהקה שנכנס לאחד מעשרת המקומות הראשונים במצעד זה.

השיר מדבר על כמה שהגבר צריך בחייו את האישה שאיתו. בבית הראשון שר אדם לוין סולן הלהקה "אני לא רוצה להיות זקוק לאהבה שלך / אני רק רוצה להיות עמוק באהבה שלך" (I don't wanna be needing your love / I just wanna be deep in your love). הקליפ לשיר פורסם ב-14 בינואר 2015. בקליפ נראים חברי הלהקה לבושים בבגדים חגיגיים ונוסעים לחתונות, ומפתיעים את החתן והכלה בהופעתם.

נכון לאפריל 2022, מספר הצפיות בשיר ב-YouTube עומד על 3.6 מיליארד, והוא השיר השישי הנצפה ביותר באתר, והנצפה ביותר בערוץ היוטיוב של להקת מארון 5.

== מיקומי שיא ==

== קישורים חיצוניים ==

== הערות שוליים ==

קטגוריה:שירי מארון 5
קטגוריה:שירים באנגלית
קטגוריה:שירים שנכתבו על ידי ד"ר לוק
קטגוריה:שירים שנכתבו על ידי יעקב כשר
קטגוריה:שירים שנכתבו על ידי סירקט
קטגוריה:שירים שהופקו על ידי סירקט
קטגוריה:שירים על מזון ושתייה
קטגוריה:שירים על מיניות
קטגוריה:סינגלים שהגיעו למקום הראשון במצעד הרשמי של גלגלצ
קטגוריה:שירי יהלום בארצות הברית
קטגוריה:שירי יהלום במקסיקו
קטגוריה:סינגלים בהוצאת 222 רקורדס
קטגוריה:סינגלים בהוצאת אינטרסקופ רקורדס
מצפה מודיעין

מפת האזור משנת 1942 בה צוין גם הכפר דיר אבו סלמה
מצפה מודיעין הוא מגדל תצפית שריפות ביער בן שמן, אחד מ-42 מגדלי תצפית שריפות שהקומו ביערות הקרן הקיימת. הם נועדו לשמש לתצפית לצורך התרעה והגנה מפני שריפות. החל מסוף שנות ה-90, לאור ההתפתחויות הטכנולוגיות לאיתור מוקדי השריפות, המגדלים לרוב אינם מאוישים.
==מיקום==
הדרך למצפה מסתעפת דרומה מכביש 443 כ-2 ק"מ מזרחית למחלף בן שמן. המקום הוא צומת דרכים ביער דרך אחת יורדת דרומה לעבר הפגודה התאילנדית ותל גמזו. דרך אחרת יוצאת צפונה, עוברת מתחת לכביש 443, חולפת ליד אנדרטת הזיכרון ליהודי לוב ומגיעה לתל חדיד.
==היסטוריה==
===דיר אבו סלאמה===
עד 1948 היה במקום כפר ערבי קטן בשם דיר אבו סלאמה, כפר בת של הכפר ח'דיתה, שהיה ממוקם כקילומטר מצפון לו.

בסקר משנת 1882, שערכה הקרן הבריטית לחקר ארץ ישראל, מתואר המקום ככפר קטן הממוקם על גבעה.

במפקד 1922, שנערך על ידי שלטונות המנדט הבריטי, בדיר אבו סלאמה הייתה אוכלוסייה של 30 נפש, כולם מוסלמים. בסקר הכפרים בשנת 1945 האוכלוסייה בכפר הייתה 60 מוסלמים, ושטח הקרקע הכולל של הכפר היה 1,195 דונם. אשר מתוכם הוקצו 41 דונם לחקלאות שלחין, ו-695 לגידולי דגנים. בתקופת המנדט היה שייך הכפר לנפת רמלה.

הכפר נכבש ותושביו גורשו ב-13 ביולי 1948 במהלך מבצע דני. בשנות ה-50 זה היה מקום לאימוני חי"ר של צה"ל. ובמקביל נטעה בו הקרן הקיימת יער.
===מצפה מודיעין===
המגדל הוקם ב-1963 כשהיער היה עוד צעיר. גובהו 8 מטרים והוא נמצא בגובה 174 מטרים מעל פני הים. הוא בנוי כחרוט הפוך מבטון חשוף ומעוצב כלפיד המסמל את המרד החשמונאי, בעל שתי קומות. גרם מדרגות מקיף אותו מהבסיס עד לעמדת התצפית. המגדל משמש את תצפיתני קק"ל בלבד ובדרך כלל אינו פתוח לקהל. הוא נמצא במרכז היער וצופה אל מרחבי יער בן שמן, מישור החוף, השפלה והרי ירושלים. צמוד למגדל נבנה אמפיתיאטרון לאירועים. את הכסף לבניית המגדל והאמפיתיאטרון תרם הארגון היהודי אמריקאי "ארבעטער פארבנד" (ברית הפועלים) והוא נחנך ב-4 באוגוסט 1963.

בקיץ 1969 ערכה במקום תנועת הצופים העבריים אירוע ג'מבורי, בהשתתפות 12,000 חניכים לציון 50 שנה להקמת התנועה.

בשנת 1985, קיבלה משפחה ממושב שילת את הזיכיון להפעיל את האתר, והיא ערכה בו שורה של מופעי רוק, בין השאר הופיעו במקום דני סנדרסון, שלמה גרוניך, נורית גלרון ואחרים. החל משנת 1988, הופעל במקום גם גן אירועים.

ב-2015 הוקם ליד המצפה, חניון "חנה וסע" על מנת להקטין את עומס התחבורה בכביש 1.

==קישורים חיצוניים==

==הערות שוליים==

קטגוריה:ישראל: מגדלי תצפית אש
קטגוריה:יער בן שמן
אויגן פון שוברט

אויגן פון שוברט (בגרמנית: Eugen von Schobert; 6 בספטמבר 1879 – 12 בספטמבר 1941) היה גנרל בוורמאכט, שפיקד על הארמייה ה-11 במלחמת העולם השנייה.

==ביוגרפיה==
===קריירה מוקדמת===
פון שוברט נולד ב-13 במרץ 1883 בווירצבורג, שהשתייכה לממלכת בוואריה. אביו היה קרל שוברט, מיור בצבא הבווארי, ואמו הייתה אנה לבית מיכלי. פון שוברט הצטרף לצבא הקיסרות הגרמנית ב-1902. במלחמת העולם הראשונה לחם בחזית המערבית, ובסיום המלחמה היה מפקד הגדוד ה-3 ברגימנט הרגלים הבווארי ה-1. על לחימתו הוא עוטר בצלב האבירים של מסדר בית הוהנצולרן עם חרבות, ובצלב האבירים של המסדר הצבאי של מקס יוזף.

לאחר המלחמה המשיך בשירות קבע ברייכסווהר ומ-1933, בוורמאכט. ב-1934 הועלה לדרגת גנרל מיור, באוקטובר 1935 מונה למפקד הדיוויזיה ה-17, ובמרץ 1936 מונה למפקד הדיוויזיה ה-33, בינואר 1937 הועלה לדרגת גנרל לוטננט, בפברואר 1938 הועלה לדרגת גנרל חיל הרגלים, ובמרץ 1938 מונה למפקד הקורפוס ה-7.

===מלחמת העולם השנייה ואחריתו===
עם פרוץ מלחמת העולם השנייה היה פון שוברט מפקד הקורפוס ה-7 שהיה בעתודת קבוצת ארמיות דרום, ופיקד עליו במהלך המערכה בפולין. לאחר מכן במהלך המערכה על צרפת פיקד פון שוברט על הקורפוס כחלק מהארמייה ה-16 בפיקוד ארנסט בוש.

ב-5 באוקטובר 1940 מונה פון שוברט למפקד הארמייה ה-11, ופיקד עליה במהלך מבצע ברברוסה ובכלל זה השתתף עימה בקרב אומן כחלק מקבוצת ארמיות דרום.

פון שוברט נהרג בהתרסקות מטוסו במיקולאייב ב-12 בספטמבר 1941, והוא בן 58 שנים.

==עיטורים==
* צלב האבירים של צלב הברזל
* צלב האבירים של מסדר בית הוהנצולרן עם חרבות
* צלב האבירים של המסדר הצבאי של מקס יוזף
* מסדר ההצטיינות הצבאית של בוואריה עם כתר וחרבות
* צלב הברזל דרגה שנייה (1914)
* צלב הברזל דרגה ראשונה ושנייה (1939)

==קישורים חיצוניים==

* [http://www.lexikon-der-wehrmacht.de/Personenregister/S/SchobertEugenRitterv-R.htm אויגן פון שוברט] באתר lexikon-der-wehrmacht 

קטגוריה:חיילי הרייכסווהר
קטגוריה:מעוטרי צלב הברזל
קטגוריה:גנרלים בוורמאכט
קטגוריה:מעוטרי צלב האבירים
קטגוריה:מעוטרי עיטור בית הוהנצולרן
קטגוריה:מפקדי גייסות גרמניה במלחמת העולם השנייה
קטגוריה:מפקדי ארמיות גרמניות במלחמת העולם השנייה
קטגוריה:אנשי צבא גרמנים במלחמת העולם הראשונה
קטגוריה:גרמנים שנהרגו במלחמת העולם השנייה
קטגוריה:גרמנים שנולדו ב-1883
קטגוריה:גרמנים שנפטרו ב-1941
ברידג'ט מוינאהן

ברידג'ט מוינאהן (באנגלית: Bridget Moynahan; נולדה ב-28 באפריל 1971) היא שחקנית קולנוע וטלוויזיה אמריקאית. כיכבה בסרטי הקולנוע "אני רובוט", "שר המלחמה" ו"ג'ון וויק 1" ומשחקת בתפקיד הראשי בסדרת הטלוויזיה "שוטרים בדם".

==ביוגרפיה==
מוינאהן נולדה בבינגהמטון שבמדינת ניו יורק וגדלה במסצ'וסטס. לאחר לימודי התיכון החלה בקריירת דוגמנות ועברה לניו יורק. הצטלמה למגזיני אופנה ונשים בולטים בהם גלאמור, ווג, קוסמופוליטן ו-Elle. במקביל למדה משחק.

ב-1999 הופיעה במספר פרקים של סדרת הטלוויזיה "סקס והעיר הגדולה" כנטשה, רעייתו של "מר ביג". בשנת 2000 שיחקה בתפקיד ברמנית ורקדנית, בסרט הקולנוע "חופשיות על הבר" שזכה להצלחה קופתית רבה. ושיחקה בתפקיד קטן בקומדיה "שפוט שלה" בכיכובה של אמנדה פיט. ב-2002 שיחקה בסרט "כל הפחדים כולם" בתפקיד מושא חיזוריו של ג'ק ראיין(בן אפלק). ב-2003 כיכבה בסרט "השתול" לצדם קולין פארל ואל פצ'ינו. ב-2004 שיחקה בתפקיד הראשי לצדו של ויל סמית' בסרט "אני, רובוט" וב-2005 בתפקיד הנשי הראשי לצדו של ניקולס קייג' בסרט "שר המלחמה". ב-2006 שיחקה בסרט "בלתי ידוע" לצד גרג קיניר, בסרט "אחי, אני והיא", ושיחקה בסדרת הטלוויזיה "שש מעלות" ששודרה ברשת ABC. הסדרה לא זכתה להצלחה וירדה בטרם השלימה עונה מלאה.

משנת 2010 מככבת בסדרת הטלוויזיה "שוטרים בדם" המשודרת ברשת CBS. בסדרה היא מגלמת את דמותה של התובעת ארין, בת למשפחת שוטרים אירית-אמריקאית.

ב-2011 שיחקה בסרט הקולנוע "פלישה עולמית: קרב לוס אנג'לס".

מוינאהן שיחקה בסדרת הסרטים "ג'ון וויק" כאשתו של גיבור הסרט, ג'ון.

בשנת 2021 התארחה בדמותה של נטשה בסדרה "פשוט ככה"; הפקה מחודשת של HBO Max לסדרת הטלוויזיה "סקס והעיר הגדולה" (שם שיחקה גם מוינהאן).

==חיים אישיים==
מוינאהן הייתה במערכת יחסים עם כוכב הפוטבול טום בריידי, במשך שלוש שנים. לאחר שנפרדו גילתה שהיא בהריון ולשניים נולד בן באוגוסט 2007. באוקטובר 2015 נישאה לאיש העסקים אנדרו פרנקל.

==קישורים חיצוניים==

קטגוריה:דוגמניות אמריקאיות
קטגוריה:דוגמנים אמריקאים
קטגוריה:שחקניות קולנוע וטלוויזיה אמריקאיות
קטגוריה:שחקני קולנוע וטלוויזיה אמריקאים
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
פלגת הארמייה ווירש (האימפריה הגרמנית)

פלגת הארמייה ווירש הייתה פלגת ארמייה גרמנית שפעלה במלחמת העולם הראשונה בחזית המזרחית.

==היסטוריה==
ב-14 באוקטובר 1914 הוקמה פלגת הארמייה ווירש בשלזיה על בסיס קורפוס הלאנדווהר, בפיקודו של גנרל רמוס פון ווירש. פלגת הארמייה פעלה מה-14 בנובמבר 1914 עד ה-4 באוגוסט 1915 תחת פיקוד הצבא האוסטרו-הונגרי, תוך שהיא משתתפת במתקפת גורליצה-טרנוב. פלגת הארמייה השתתפה בקיץ 1916 בבלימת מתקפת ברוסילוב, וב-29 באוגוסט הוכפפה לקבוצת הארמיות ווירש.

ב-15 בדצמבר 1917 פורקה פלגת הארמייה.

==סדר הכוחות==
===ינואר 1915===
בינואר 1915, כללה פלגת הארמייה את היחידות הבאות:
{| class="wikitable" border=0 
! ארמייה
! קורפוס
! דיוויזיה
|-
| ROWSPAN=3 | פלגת הארמייה ווירש
| ROWSPAN=3 | קורפוס הלנדווהר
| דיוויזיית הלנדווהר ה-3
|-
| דיוויזיית הלנדווהר ה-4
|-
| דיוויזיית הלנדווהר ברדוב
|}

===יוני 1916===
במתקפת ברוסילוב, כללה פלגת הארמייה את היחידות הבאות:
{| class="wikitable" border=0 
! ארמייה
! קורפוס
! דיוויזיה
|-
| ROWSPAN=7 | פלגת הארמייה ווירש
| ROWSPAN=3 | קורפוס הלנדווהר
| דיוויזיית הלנדווהר ה-3
|-
| דיוויזיית הלנדווהר ה-4
|-
| דיוויזיית הלנדווהר ה-18
|-
| ROWSPAN=2 | קורפוס המילואים ה-38
| דיוויזיית המילואים ה-35
|-
| דיוויזיית המילואים ה-47
|-
| ROWSPAN=2 | הקורפוס האוסטרו-הונגרי ה-12
| הדיוויזיה האוסטרו-הונגרית ה-16
|-
| הדיוויזיה האוסטרו-הונגרית ה-36
|}

==ראו גם==
* החזית המזרחית במלחמת העולם הראשונה

==קישורים חיצוניים==

* [http://www.deutsche-kriegsgeschichte.de/kmdost.html Die höchsten Kommandostellen des Heeres.] אתר בגרמנית על צבא גרמניה במלחמת העולם הראשונה

קטגוריה:ארמיות גרמניות במלחמת העולם הראשונה